**Krustpils pamatskolas pašnovērtējuma ziņojums**

|  |  |
| --- | --- |
| Jēkabpils,  30.08.2023. |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās pirmskolas izglītības programma | 01011111 |  | V-6630 | 02.08.2013 | 43 |  |
| Pamatizglītības  programma/ | 21011111 |  | V\_2636 | 12.06.2020./uz nenoteiktu laiku | 184 |  |
| Speciālās pamatizglītības programma izglītojamajiem ar mācīšanās traucējumiem/ | 21015611 |  | V\_2637 | 12.06.2020./ uz nenoteiktu laiku | 14 |  |
| Speciālās pamatizglītības programma izglītojamajiem ar garīgās attīstības traucējumiem | 21015811 |  | V\_2638 | 12.06.2020./ uz nenoteiktu laiku | 17 |  |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā) - 17
     2. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli) – 6 (1 skolēnam mamma bija skolotāja, kas mainīja citu darbavietu un līdz ar to arī bērnu pārcēla uz citu izglītības iestādi; 2 skolēni mainīja skolu, jo vecākā māsa nomainīja skolu personisku iemeslu dēļ; 3 – dažādu personisku iemeslu dēļ)
     3. cits iemesls (cik daudzi izglītojamie izglītības iestādē, iestādes maiņas iemesls) – 3 (tālmācības skola uzvedības problēmu dēļ, kad nebija iespēja mācīties klātienē); 1 (skolēns ar vecākiem pārcēlās uz citu valsti)

Secinājumi:

1. Skolēni pārsvarā maina izglītības iestādi, jo vecāki dažādu iemeslu dēļ maina dzīvesvietu un līdz ar to arī bērni tiek pārcelti uz tuvāko izglītības iestādi.
2. Katrs gadījums tiek izrunāts ar vecākiem un sekots līdzi skolēnu plūsmai.
3. Skolā 2022./2023. m.g. vairāk skolēnu iestājās nekā izstājās.
   1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 7 | 2 logopēdi, 2 psihologi, 2 medmāsas, 1 sociālais pedagogs, 1 audiologopēds. Nepieciešams nodrošināt speciālā pedagoga (speciālās izglītības skolotāja) pakalpojumu saskaņā ar normatīvajos dokumentos noteiktajām prasībām. |

1. **Izglītības iestādes darbības pamatmērķi un prioritātes**
   1. Izglītības iestādes misija – “Mēs nodrošinām kvalitatīvu pamatskolas un iekļaujošo Izglītību, balstoties uz izglītojamā individuālajām zināšanām, prasmēm, spējām un talantiem, rosinot lepoties ar saviem panākumiem un nebaidīties par savām neveiksmēm un kļūdā.”
   2. Izglītības iestādes vīzija par izglītojamo – “Krustpils pamatskola ir izglītības iestāde, uz kuru izglītojamais vēlas nākt, jo tajā IKVIENAM ir iespēja augt, attīstīties un pilnveidoties drošā, radošā un mājīgā vidē.
   3. Izglītības iestādes vērtības cilvēkcentrētā veidā – drošība, atbildība, cieņa.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr. 1  Karjeras izglītības īstenošana, veicinot apzinātu izvēli par turpmāko izglītību un ar to saistīto izglītību, tās ieguves iespējām | a) kvalitatīvi  1) par 20% pieaug izglītojamo izpratne, kādēļ ir svarīgi plānot nākotni un kādēļ nepieciešama patstāvīga izglītošanās;  2) mācību procesā un citās aktivitātēs tiek īstenota plaša sasaiste ar darba vidi un izglītības iespējām dažādās mācību jomās;  3) par 30% pieaug izglītojamo interese par darba pasaules daudzveidību | Sasniegts. Anketu rezultāti mācību gada sākuma un mācību gada beigās apliecina, 56% izglītojamo atzīst, ka ir pilnveidota izpratne par karjeras plānošanas nozīmi.  Sasniegts. Mācību procesā organizēti daudzveidīgi karjerizglītības pasākumi.  Sasniegts. Anketu rezultāti mācību gada sākuma un mācību gada beigās apliecina, 38 % izglītojamo atzīst, ka ir veicināta interese par darba pasaules daudzveidību. |
| b) kvantitatīvi  1) 100% izglītojamo cenšas izzināt sevi, savas intereses un spējas;  2) izglītības iestāde karjerizglītības darbā iesaista dažādu jomu pārstāvjus, organizējot tikšanās ar dažādu nozaru speciālistiem;  3) visu klašu skolēni piedalās Karjeras dienā un Ēnu dienā, mācību ekskursijās un citos karjerizglītojošos pasākumos;  4) bērnu vecāki iesaistās karjerizglītošanas darbā | Sasniegts. Visi izglītojamie mācību gada laikā ir pilnveidojuši prasmes izzināt sevi, savas intereses un spējas.  Sasniegts. Karjerizglītības darbā izglītības iestāde iesaistījusi dažādu jomu pārstāvjus, organizējot tikšanās ar dažādu nozaru speciālistiem.  Sasniegts. Visu klašu skolēni piedalījušies Karjeras dienā, mācību ekskursijās un citos karjerizglītojošos pasākumos.  Daļēji sasniegts. Izglītojamo vecāki iesaistījušies karjerizglītošanas darbā. |
| Nr. 2  Skolēnu, vecāku, skolotāju un sabiedrības iesaistīšana skolas darba pašvērtēšanā un tālāko attīstības vajadzību virzīšanā. | a) kvalitatīvi  1) izveidota pārdomāta, labi organizēta informācijas apmaiņa skolēnu, vecāku, skolotāju un sabiedrības vidū. Ir noteikta vadības organizatoriskā struktūra, kas aptver visas darbības jomas;  2) skaidri strukturēta un plānota pašvērtēšanas sistēma, ko mācību gada beigās pēc noteiktiem kritērijiem veic Saturisko jomu mācību priekšmetu apvienības, klašu audzinātāji, katrs skolotājs, skolas administrācija;  3) katrs skolas darbinieks veic sava darba izvērtēšanu un piedalās skolas darbības vērtēšanā un tālāko attīstības vajadzību izvirzīšanā  4) pašvērtēšanā tiek izvērtēta ikgadējo prioritāšu īstenošana, izglītības programmu kvalitātes mērķi un audzināšanas prioritāro darba virzienu ieviešana | Sasniegts. 2022./2023.m.g. organizētas mērķgrupu, klašu, skolas vecāku sapulces abās izglītību programmu realizācijas vietās, Pedagoģiskais kolektīvs regulāri ticies iknedēļas darba sanāksmēs, Sasniegts. 100% darbinieku atzīst, ka izglītības iestādē ir skaidri strukturēta un plānota pašvērtēšanas sistēma, ko mācību gada beigās pēc noteiktiem kritērijiem veic Saturisko jomu mācību priekšmetu apvienības, klašu audzinātāji, katrs pedagogs, skolas administrācija.  Sasniegts. Kopīgoti dokumenti, piekļuve izglītības iestādes iekšējiem dokumentiem. Pedagogi, SJ, administrācija, atbalsta personāls ir izvērtējis 2022./2023. m.g. izvirzīto prioritāšu īstenošanu, un piedalījies darba pie Attīstības plāna izstrādes 2023.-2026.gadam. |
| b) kvantitatīvi  1) lielākā daļa darbinieku atzīst, ka vadības un personāla sadarbība ir kvalitatīva  2) izglītības iestādē ir definēta misija, vīzija un vērtības, kuras atklāj pedagogu un izglītojamo redzējumu par mācīšanos, sasniedzamajiem rezultātiem izglītības iestādē kopumā un katram iesaistītajam  3) par 20 % pieaug visu gatavība iesaistīties pārmaiņu īstenošanā izglītības iestādē;  4) ir bijušas 3 darba sanāksmes par pašvērtēšanu izglītības iestādē | Sasniegts. 100% darbinieku atzīst, ka izglītības iestādē vadības un personāla sadarbība ir kvalitatīva.  Sasniegts. Izglītības iestādē ir definēta misija, vīzija un vērtības, kuras atklāj pedagogu un izglītojamo redzējumu par mācīšanos, izglītības iestādē kopumā un katram iesaistītajam.  Sasniegts. Skolā aktīvi darbojas Skolas padome, pašpārvalde. Tiek atbalstītas iniciatīvas un ierosinājumi.  Sasniegts. 2022./2023.m.g. ir bijušas 5 darba sanāksmes par pašvērtēšanu izglītības iestādē un Attīstības plāna izstrādē. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Mācīšana un mācīšanās:  **Skolēnam saprotama ikdienas mācīšanās rezultātu vērtēšana, izglītojamo spējām un vajadzībām atbilstošas izaugsmes veicināšana, tajā skaitā pašvadītu mācīšanās prasmju attīstīšana** | ) kvalitatīvi  Izglītības iestādē ir noteiktas un tiek ievērotas vienotas prasības mācību sasniegumu vērtēšanai.  Aktualizēta mācību sasniegumu vērtēšanas kārtība.  Izglītojamiem, uzsākot mācības pie tēmas apguves, ir zināmas prasības vērtējuma saņemšanai un tās tiek respektētas.  Izglītojamo snieguma vērtēšanā ietverti caurviju prasmju (kritiskā domāšana un problēmrisināšana; jaunrade un uzņēmējspēja; pašvadīta mācīšanās; sadarbība; pilsoniskā līdzdalība; digitālā pratība) vērtēšanas nosacījumi.  Pilnveidota izglītojamo pašvērtēšanas sistēma, akcentējot skolēna darba ieguldījuma izvērtējumu.  Kompleksa snieguma mērīšana kļūst par neatņemamu sastāvdaļu gan ikdienas mācību procesā, gan arī pārbaudes darbos. | **SR:**  Precizēta izglītojamo mācību sasniegumu vērtēšanas kārtībās noteikto mācību sniegumu vērtēšanas norise, vadība un atspoguļošana  **Veicamās darbības:**  Mācību sasniegumu vērtēšanas kārtības izstrādāšana, pamatojoties uz ārējiem normatīviem aktiem. Iekšējā dokumenta aktualizēšana visām mācību procesā iesaistītajām pusēm un īstenošana.  **Dati, kas par to liecina:**  Mācību sasniegumu vērtēšanas kārtība. PP sēdes protokols. Stundu vērošanas protokoli. Aptaujas.  Pārbaudes darbi. Ieraksti E-klasē. |
| b) kvantitatīvi  Būtiski palielinās formatīvās vērtēšanas jeb vērtēšanas, lai uzlabotu mācīšanos, loma ikdienā.  90% vērotā pedagoģiskā procesa laikā ir gūta pārliecība par vērtēšanu kā pedagoģiskā procesa sastāvdaļu. |
| Nr.2  Vadības profesionālā kapacitāte:  **Profesionālās kapacitātes uzlabošana pārmaiņu vadības nodrošināšanai** | a) kvalitatīvi  Vadības komandai ir vienota izpratne par izglītības kvalitāti, tiek veikta uz datiem balstīta turpmākās attīstības plānošana.  Vadības komandai ir vienota izpratne par darba prioritātēm, atbildību, sadalījumu.  Sistemātiski tiek iedzīvinātas izglītības iestādes vērtības un notiek komunikācija iestādes iekšējā un publiskā vidē.  Notiek skolas vadības un pedagogu individuālas sarunas par mācību stundas kvalitāti un progresu skolas mērķu sasniegšanā. | **SR:**  Saliedēts, uz attīstību un inovācijām vērsts skolas vadības komandas darbs  **Veicamās darbības:**  Mērķtiecīgs un regulārs vadības komandas darbs atbalsta pasākumu pedagogiem nodrošināšanā, kvalitatīvai jaunā izglītības satura ieviešanai. Izglītības iestādes darba analīze un turpmākās attīstības plānošana.  Office 365 iespēju apgūšana komunikācijas un dokumentu pārvaldībā.  Dalīšanās pieredzē.  **Dati, kas par to liecina:**  Iestādes vadības komandas darba izvērtēšanas un plānošanas dokumenti. Aptaujas. |
| b) kvantitatīvi  Kvalitatīvi veikta izglītības iestādes darba plānošana un pašnovērtējums.  Vadības komandas veido izziņas un inovāciju organizācijas kultūru iestādē, ko raksturo visu pušu (dibinātājs, personāls, izglītojamie, vecāki, kopiena) atvērtība pārmaiņām, izpratne par to nepieciešamību un gatavība uzņemties atbildību par pārmaiņu ieviešanu. |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veikts mērķtiecīgs darbs ar izglītojamiem, kam ir zemi mācību sasniegumi, lai nodrošinātu viņu izglītības turpināšanu, sadarbojoties visiem iesaistītajiem (pedagogs, izglītojamais, vecāki, atbalsta personāls). Izglītības iestādē ir tikai viens izglītojamais, kas atstāts uz otru gadu tajā pašā klasē. Izglītības iestāde veic daudzveidīgu preventīvu darbu, lai novērstu otrgadniecības iespējamību. | Mērķtiecīgs darbs ar izglītojamiem, lai ne tikai sekmīgi tiktu apgūti mācību priekšmeti, bet arī visi absolventi sekmīgi nokārtotu centralizētos eksāmenus. |
| Izglītības iestāde mācību noslēgumā izzina absolventu un/vai viņu vecāku vērtējumu par mācībām, izvērtē iegūto informāciju un nepieciešamības gadījumā pilnveido savu darbību atbilstoši saņemtajai atgriezeniskajai saitei. |  |
| Izglītības iestādē nav novērojama sistēmiska izglītojamo mācību pārtraukšana pirmā mācību gada laikā pēc mācību uzsākšanas un turpmākajos gados, bet eksistē atsevišķi gadījumi izglītības iestādes maiņai dažādu objektīvu iemeslu dēļ (piemēram, dzīvesvietas maiņa u.tml.). |  |
| Izglītības iestāde mērķtiecīgi, regulāri un sistēmiski iepazīstina izglītojamos ar dažādiem karjeras izglītības jautājumiem atbilstoši izglītības programmai, vecumposma iezīmēm, dod iespēju iepazīt dažādas profesijas, to raksturīgās iezīmes. Karjeras izglītība tiek īstenota gan kā integrēta izglītības programmas daļa dažādos mācību priekšmetos, gan ir pieejamas karjeras konsultanta sniegtās konsultācijas par turpmākās izglītības ieguves iespējām un/vai personības raksturīgām iezīmēm. Izglītības iestāde dod plašas iespējas iepazīt citas izglītības iestādes (piemēram, profesionālā vidējā izglītība, citas izglītības iestādes u.tml.), lai izglītojamie apzināti pieņemtu lēmumu par izglītības turpināšanu. |  |
| Izglītības iestāde izzina savu absolventu turpmākās mācības/studijas un profesionālo darbību, izmanto šo informāciju sava darba izvērtēšanai. |  |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izveidota / tiek veidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Izglītības iestādē katru semestri tiek veikta mācību stundu/nodarbību vērošana ne mazāk kā 40% pedagogu, lai iegūtu objektīvu informāciju par mācīšanas un mācīšanās procesa kvalitāti, ko pamatā veic izglītības iestādes administrācija / vadība, dažkārt pedagogi savstarpējā stundu vērošanā. |  |
| Pedagogi plāno mācību un audzināšanas procesu un to īsteno pārsvarā efektīvi (50-75% vērotajās mācību stundās / nodarbībās). Pedagogi nosaka mācību stundu/nodarbību sasniedzamos rezultātus. Izglītojamiem tie ir saprotami. Mācību stundai/nodarbībai parasti ir trīs daļas – ierosināšana, apjēgšana un refleksija. Pedagogi palīdz izglītojamiem izprast, kā mācīties, modelē mācīšanos, skaidro, kā izpildīt konkrētus mācību uzdevumus, palīdz veidot jaunus ieradumus. Mācību stundā/ nodarbībās tiek izmantotas dažādas mācību metodes, metodiskie paņēmieni un jēgpilni uzdevumi, kuri mērķtiecīgi virza uz mācību stundas/nodarbības sasniedzamo rezultātu. Pedagogi sniedz izglītojamiem atgriezenisko saiti, dažkārt izglītojamie sniedz atgriezenisko saiti viens otram. Sniedzot vai saņemot atgriezenisko saiti, pedagogs attīsta izglītojamo prasmi domāt par savu mācīšanos un apzināti apgūt mācīšanās prasmes. Izglītojamiem ir izpratne par to, kas raksturo pilnveidojamu, labu un ļoti labu mācīšanos. |  |
| Mācību stundās/nodarbībās pārsvarā (50-75% vērotajās mācību stundās / nodarbībās) tiek veikta mācību un audzināšanas procesa diferenciācija un individualizācija, to pielāgojot atbilstoši izglītojamo spējām, vajadzībām un interesēm. Mācību un audzināšanas procesā tiek pielāgoti sasniedzamie rezultāti, mācību satura apguves secība, mācību stundas/nodarbības struktūra, tiek izmantotas dažādas mācību stratēģijas, metodes un metodiskie paņēmieni. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus, pēc iespējas ņem vērā izglītojamo intereses, kā arī izglītojamo mācīšanās vajadzības (laiku, atgādnes, izglītības vides iekārtojumu u.tml.). Izglītības process pamatā ir izglītojamo centrēts un/vai pedagogcentrēts. |  |
| Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska, iekļaujoša, atklāta un metodiski daudzveidīga. Pedagogi pamatā izprot mācību sasniegumu vērtēšanas kārtību un ievēro to. Izglītojamie un vecāki ir informēti par mācību sasniegumu vērtēšanas kārtību, tai skaitā par iespējām uzlabot sniegumu, izprot formatīvās un summatīvās vērtēšanas atšķirības un sasniedzamos rezultātus. Izglītības iestādes vadība sekmīgi risina problēmsituācijas, kuras rodas saistībā ar mācību sasniegumu vērtēšanu. | Pilnveidot pieeju summatīvās vērtēšanas izmantošanai. Sagatavoties un no 2024.gada 1.septembra īstenot vērtēšanas pieejas izmaiņas atbilstoši Ministru kabineta noteikumiem “Grozījumi Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem””. |
| Izglītības iestādē ir sistēma, kā tiek diagnosticēts un sniegts individualizēts un/vai personalizēts atbalsts izglītojamiem. Tās nodrošināšanā iesaistās pedagogi un atbalsta personāls, tomēr atbalsts pamatā tiek nodrošināts izglītojamiem ar speciālām vajadzībām vai izglītojamiem ar mācīšanās grūtībām, vai arī talantīgiem izglītojamiem. Pedagogi sadarbojas ar atbalsta personālu ikdienas mācību un audzināšanas procesā, ņem vērā atbalsta personāla sniegto informāciju un ieteikumus un pielāgo mācības konkrētiem izglītojamiem. Informācija par izglītojamiem, kam tiek sniegts atbalsts,  tiek apkopota, to veic atbalsta personāls vai izglītības iestādes noteiktā atbildīgā persona (piemēram, klases/grupas audzinātājs). Izglītības iestāde regulāri izvērtē sniegtā atbalsta efektivitāti, pilnveido atbalsta sistēmu. |  |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde ir aktualizējusi un nodrošinājusi šādas informācijas pieejamību VIIS: (i) izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu, (ii) informācija par izglītības iestādes īstenoto izglītības programmu un apstiprināto mācību plānu, (iii) informācija par izglītojamo neattaisnotajiem kavējumiem. Izglītības iestāde savā vai tās dibinātāja tīmekļa vietnē ir ievietojusi izglītības iestādes pašnovērtējuma ziņojuma publiskojamo daļu. |  |
| Izglītības iestāde īsteno mūsdienīgu, aktuālu un pieprasītu izglītības programmu. Izstrādājot vai aktualizējot izglītības programmu, tiek ņemtas vērā tiesību aktos noteiktās prasības un citi faktori (piemēram, izglītojamo aktuālās vajadzības, intereses, prasmes un priekšzināšanas, jaunākās izglītības attīstības tendences, izmaiņas darba tirgus vajadzībās un nozaru attīstībā). Izglītības programmas aktualizēšanā tiek izmantoti dažādi aktuālie pētījumi pedagoģijā un/vai nozarē, profesionāļu redzējums un viedoklis, tādējādi izglītības programma izglītojamiem nodrošina iespējas apgūt mūsdienīgas nepieciešamās zināšanas, prasmes un kompetences. |  |
| Izglītības iestādē lielākajai daļai iesaistīto (piemēram, administrācijai, pedagogiem, atbalsta personālam, dibinātājam, vecākiem) ir vienota izpratne par tās īstenotās izglītības programmas mērķiem un 1-3 gadu laikā sasniedzamajiem rezultātiem atbilstoši izglītības satura apguves plānojumam. Izglītības iestāde ne retāk kā reizi gadā izvērtē izglītības satura apguves kvalitāti, ņem vērā izglītojamo ikdienas mācību sasniegumus, bet konstatēto nepieciešamo pārmaiņu ieviešana izglītības procesa īstenošanā ne vienmēr ir regulāra un/vai tās ievieš lielākā daļa pedagogi. |  |
| Lielākā daļa pedagogu (ne mazāk kā 70%) plānveidīgi sadarbojas izglītības programmas īstenošanā, nodrošinot izglītības programmas mērķu sasniegšanu, tai skaitā nepieciešamo starppriekšmetu saikni, starpdisciplināro mācīšanos, caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. Lielākā daļa pedagogu (ne mazāk kā 70%) izprot savu lomu un vietu izglītības programmas īstenošanā, uzticas saviem kolēģiem, spēj minēt piemērus savstarpējai sadarbībai, skaidrot, kā konkrētajā mācību gadā īstenojamais mācību saturs iekļaujas kopējā izglītības programmas mērķu sasniegšanā. Atbilstoši izglītības programmai un tās specifikai izglītojamiem veidojas vai ir izpratne par attieksmi pret valsts simboliem, patriotismu un lojalitāti Latvijai. |  |
| Izglītības iestāde ir izvērtējusi darba plānā iekļauto pasākumu efektivitāti. Izglītības iestādē organizētie mācību un/vai ārpusstundu pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu. Pedagogiem ir vienota izpratne par to, kādēļ tiek rīkots konkrētais pasākums (piemēram, koncerts, ekskursija, konkurss, sporta diena utt.), kāds ir tā mērķis. Izglītības iestādē atbildība par mācību un/vai ārpusstundu pasākumiem tiek deleģēta, pedagogi un izglītojamie proaktīvi iesaistās šo pasākumu sagatavošanā un īstenošanā. |  |
| Mācību gada un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums un šajā laikā paveiktais. Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz mācību stundām/nodarbībām, sagatavoties tām un visu paredzēto laiku veltīt produktīvam mācību darbam. Izglītības iestādes vadība iesaistās un risina gadījumus, kad tiek konstatētas problēmas, pēc nepieciešamības uzklausot visas iesaistītās puses (piemēram, pedagogus, izglītojamos u.tml.). |  |
| Izglītības iestāde ievēro normatīvajos aktos noteiktās prasības speciālās izglītības programmas īstenošanā, tai skaitā ir pieejams nepieciešamais atbalsta personāls, pedagogiem ir nodrošināta nepieciešamā kvalifikācija un profesionālās kompetences pilnveide, izglītojamam tiek izstrādāts un sekmīgi īstenots individuālais izglītības programmas apguves plāns, kurš laiku pa laikam tiek precizēts un aktualizēts. Izglītības programma tiek īstenota sadarbībā ar izglītojamā vecākiem. |  |
| Izglītības iestāde nodrošina kvalitatīvu izglītības programmas apguvi dažādās tās izglītības programmas īstenošanas vietās (struktūrvienībās/filiālēs), un to apliecina izglītības iestādes pašvērtēšanas rezultāti, definētie izglītības programmas kvalitātes mērķi un sasniegtie rezultāti. Izglītības iestādes pedagogi sadarbojas izglītības programmas īstenošanā un metodiskajā darbā, īstenojot vienotu organizatorisko, didaktisko un metodisko pieeju visā izglītības iestādē/izglītības programmas īstenošanas vietās. Dažādās izglītības programmas īstenošanas vietās (struktūrvienībās/filiālēs) ir atšķirīgs nodrošinājums ar resursiem un infrastruktūru, bet tas ir atbilstošs, lai kvalitatīvi īstenotu izglītības programmu. | Mācību sasniegumu vērtēšanas kārtības izstrādāšana, pamatojoties uz ārējiem normatīviem aktiem. Iekšējā dokumenta aktualizēšana visām mācību procesā iesaistītajām pusēm un īstenošana. |

**4. Informācija par lielākajiem īstenotajiem projektiem par 2022./2023. mācību gadā**

|  |  |
| --- | --- |
| Projekta nosaukums, īsa anotācija | Skolas ieguvumi projektā |
| Programma “Latvijas skolas soma” | Mācību gada laikā skolēni papildināja savas zināšanas 10 dažādās aktivitātēs (izglītojošas koncertlekcijas, literārā un vēsturiskā mantojuma iepazīšana, patriotiska satura nodarbības, kino māksla). Gūtās zināšanas un prasmes tika saistītas ar mācību priekšmetos apgūstamo (mūzikā, vēsturē, literatūrā, fizikā, sociālajās zinībās, sportā, klases stundās). |
| ES fonda projekts Nr. 8.3.4.0/16/I/001 “Atbalsts priekšlaicīgas mācību pārtraukšanas mazināšanai” (projekts “PuMPuRS”) | Tika sniegts konsultatīvais atbalsts izglītojamiem, kuriem uzlabojās mācību process, runa un dikcija, izdevās iegūt sekmīgus vērtējumus attiecīgajos mācību priekšmetos, cēlās izglītojamo motivācija un pašvērtējums. |
| Atbalsts izglītojamo individuālo kompetenču attīstībai 8.3.2.2/I/001 | Projekta finansētie pedagoga palīgi palīdz vispārējās izglītības iestādes pedagogiem darbā ar izglītojamiem, kuriem ir mācīšanās traucējumi, īstenot izglītības programmu konkrētajā mācību priekšmetā atbilstoši Valsts izglītības standartam un atbilstoši katra izglītojamā veselības stāvoklim un attīstības līmenim. Pasākuma mērķa grupa ir sasniegta. Projekta finansētie pedagoga palīgi ir neatsverams izglītības iestādes atbalsts iekļaujošās izglītības īstenošanā.  Projekta ietvaros Krustpils pamatskolā izglītojamo individuālo kompetenču attīstībai tika īstenots pedagogu palīgu atbalsts stundās individualizētam atbalstam darbam 1.-6.klasēs. “Pedagogu palīgi”/ “otrais pedagogs” – pasākuma ietvaros tika nodrošināts pedagogu darbs mācību stundu laikā. |
| Latvijas Olimpiskā komiteja (LOK projekts – Sporto visa klase (piedalās 4.klase)) | Nodarbības projekta ietvaros notiek saskaņā ar Latvijas Sport pedagoģijas akadēmijas (LSPA) izstrādātu metodisko materiālu. Projekta ietvaros skolēniem notiek 2 (divas) papildus sporta nodarbības nedēļā, kas ir iekļautas mācību nodarbību sarakstā. |

1. **Informācija par institūcijām, ar kurām noslēgti sadarbības līgumi** 
   1. Skolvadības sistēma E-klase
   2. Mācību platforma Soma.lv
   3. Uzdevumi.lv
   4. Izdevums Skolas Vārds (digitāla versija)
2. **Audzināšanas darba prioritātes trim gadiem un to ieviešana**
   1. 2023./2024.m.g. Motivēt skolēnus profesijas un nodarbinātības izvēlei atbilstoši savām interesēm, spējām, sabiedrības un darba tirgus piedāvājumam un vajadzībām

2024./2025.m.g. Attīstīt ieradumu analizēt savu pieredzi un kritisko spriestspēju par sabiedriskajiem procesiem, veidot tolerantu attieksmi pret citādo sev līdzās

2025./2026.m.g. Attīstīt prasmes novērtēt drošību un rīkoties dažādās situācijās, sekmēt skolēnu atbildību lēmumu pieņemšanā savas un līdzcilvēku drošības nodrošināšanā

* 1. Kopumā skolas un ārpusskolas atbalsta sistēmas darbinieki 2022./2023.m.g. tika piesaistīti 40 1.-9.klases skolēnu mācību un uzvedības problēmu risināšanā, kā rezultātā samazinājās skolēnu ar nepietiekamiem vērtējumiem skaits. Veiksmīgi tika organizēta klašu audzinātāju sadarbība ar skolēnu vecākiem, izvēloties efektīvākās sadarbības formas katrā klasē. Skolēniem sevis pilnveidošanai tika piedāvātās 14 ārpusstundu nodarbības (6 mākslinieciskās pašdarbības pulciņi, 5 tehniskās jaunrades pulciņi, 2 jaunatnes klubi- Mazpulks, Jaunsargi, 1 sporta pulciņš ).

**Ieteikumi 2023./2024.m.g.**

1. Jāuzlabo skolā esošo atbalsta resursu sadarbība mērķtiecīgākai virzībai uz iepējamajiem uzlabojumiem, sniedzot atbalstu skolēniem ar mācību un audzināšanas problēmām un viņu vecākiem.

2. Radīt iespēju visu pulciņu dalībniekiem iepazīstināt citus skolēnus ar savu veikumu, lai piesaistītu skolēnus, veicinātu dalībnieku noturību pulciņos.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Krustpils pamatskolas izglītojamie guvuši atzīstamus panākumus valsts mērogā interešu izglītības jomā. Pēdējo gadu laikā regulāri izpelnās atzinību vokālais ansamblis "Saulstariņš” un kapela "Krauķi”, ar ļoti labiem rezultātiem startējot gan reģionālajos, gan valsts mēroga konkursos un skatēs. Augstākie panākumi 2022./2023.m.g.- 3.vieta Jāņa Zābera piemiņai veltītajā zēnu konkursā "Aiviekstes lakstīgalas 2023" 6-8 gadu vecuma grupā Krustpils pamatskolas 2.b klases skolēnam un I pakāpe folkloras kopai "Krauķi" folkloras virziena konkursā "Pulkā eimu, pulkā teku".

* 1. Izglītības iestādes informācija par galvenajiem secinājumiem:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eksāmens** | **Iestādes vidējais** | **0-9%** | **10-19%** | **20-29%** | **30-39%** | **40-49%** | **50-59%** | **60-69%** | **70-79%** | **80-89%** | **90-100%** |
| Eksāmens matemātikā 9.klasei | 31.8 | 2 | 5 | 5 | 2 | 1 | 2 | 1 | 2 |  |  |
| Eksāmens latviešu valodā 9.klasei | 48.8 |  |  |  | 8 | 6 | 2 | 1 | 2 | 1 |  |
| Eksāmens angļu valodā 9.klasei | 45.8 |  | 3 | 3 | 5 | 3 | 1 |  | 2 | 1 | 2 |

* + 1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

Centralizētos eksāmenus 9. klasei kārtoja 20 skolēni. No tiem 8 bija ar atbalsta pasākumiem.

Vidējais kopvērtējums angļu valodas eksāmenā Krustpils pamatskolā ir zemāks kā valstī par 12% un tikai 5 skolēniem ir augstāks vidējais eksāmena vērtējums kā valstī. No 4 daļām, kas bija jākārto angļu valodā 9. klases skolēniem, viszemākais vidējais vērtējums bija “Klausīšanās daļā” ar 38% un visaugstākais vērtējums “Runāšanas daļā “ - 66%. ‘

2022./2023.m.g. eksāmenā angļu valodā ir zemāks vidējais vērtējums nekā 2021./2022.m.g., jo skolēni nevarēja izvēlēties svešvalodas eksāmenu atbilstoši zināšanām.

Lasīšanas un rakstīšanas prasmes arī varēja būt ar augstāku vērtējumu un tā ir aktuāla problēma Krustpils pamatskolas skolēniem.

Svešvalodas eksāmena vērtējumi ir atbilstoši izliktajiem gada vērtējumiem priekšmetā.

Latviešu valodas eksāmenā kopumā ir zemāki rezultāti kā valstī vidējie, bet atbilstoši izliktajiem gada vērtējumiem.

Zemāki rezultāti ir Teksta satura un valodas līdzekļu analīzē un arī tekstveidē.

2022./2023.m.g. eksāmenā latviešu valodā ir zemāks vidējais vērtējums nekā 2021./2022.m.g.

Matemātikas eksāmenā kopumā ir zemāki rezultāti kā valstī vidējie, bet atbilstoši izliktajiem gada vērtējumiem.

Visgrūtāk gāja ar 2.daļas uzdevumiem, kas ir Kompleksu problēmu risināšana. Arī skolēni ar atbalsta pasākumiem neprata izmantot atgādnes.

**Kopsavilkums par 9. klases CE:**

1. Priekšmetu skolotāji 9. klasē māca ne tikai vielu uz priekšu, bet stundu laikā arī gatavoja Centralizētajiem eksāmeniem, uzsverot tēmas aktualitāti un iespējamību eksāmenā.
2. Skolotāji ir ņēmuši papildus konsultācijas un skolēniem deva pildīt iepriekšējo gadu eksāmenus.

**Ieteikumi 2023./2024.m.g.**

1. Sākot no 1. klases padziļināti strādāt ar lasīšanas un rakstīšanas prasmju pilnveidošanu.
2. Iestrādāt SR un stundās dot uzdevumus, kur tiek pilnveidotas tekstpratības prasmes.
3. Matemātikas stundās pie katras tēmas dot atbilstošus kompleksus problēmu risināšanas uzdevumus.
4. Mācību gada noslēgumā, maija sākumā, organizēt 9. klases skolēniem mēģinājumu eksāmeniem, pārbaudot viņu gatavību tiem.

7.2.2. par sasniegumiem valsts pārbaudes darbos pēdējo trīs gadu laikā.

1. 2020./2021.m.g. 9.klašu izglītojamie kārtoja diagnosticējošos darbus un tikai 2021./ 2022.m.g. noslēguma eksāmenus, kas nav objektīvi salīdzināmi, jo mācības kopš 2020.gada marta notika attālinātā mācību procesā.

2. 9.klašu izglītojamajiem, valsts pārbaudes darbos, ir arī augstāki rezultāti, kā valstī, 2021./2022.m.g. tie bija divi mācību priekšmeti (latviešu valoda un krievu valoda), kas skaidrojams ar to, ka izglītojamie prot labi sagatavoties mutvārdu daļai, strādāt ar tekstu, pamatoti un argumentēti izteikt savas domas.

3. 2022./2023.m.g. 9. klases skolēni kārtoja CE trīs mācību priekšmetos angļu valoda, latviešu valoda un matemātika un vērtējumi tika izteikti %. Visos trīs priekšmetos vidējais izglītības iestādes vidējais vērtējums bija zemāks kā valstī. Matemātika eksāmenā divi skolēni nokārtoja zem 10%.

4. 9.klašu izglītojamiem, gatavojoties valsts pārbaudes darbiem, vairāk jādod kompleksus problēmu risināšanas uzdevumus, apvienojot vairākas tēmas matemātikā, latviešu valodā - stila kļūdu noteikšana, pieturzīmju lietošana, svešvalodās - terminoloģija, vārdu krājuma paplašināšana. Skolēniem, kam ir atbalsta pasākumi, jāparāda, kā pareizi var izmantot atgādnes.

5. Kopumā valsts pārbaudes darbu rezultātus ietekmē mācību procesa organizēšana (klātienē vai attālināti), attieksme, izglītojamo skaits ar atbalsta pasākumiem un speciālo pamatizglītības programmu 21015611.

* 1. Izglītības iestādes galvenie secinājumi par izglītojamo sniegumu ikdienas mācībās.

Katra mācību semestra noslēgumā tiek salīdzināti izglītojamo mācību sasniegumi ar viņa sasniegumiem iepriekšējā semestrī un iepriekšējā mācību gada semestrī, ko veic klašu audzinātāji, skolotāji un direktores vietniece izglītības jomā.

Analizējot iegūtos datus, ir iespēja savlaicīgi konstatēt gan skolēnu sasniegumus un iespējas mācības, gan problēmas un savlaicīgi rast tām risinājumu.

Apkopojot Eklasē iegūto informāciju par izglītojamo sniegumu ikdienas mācībās, tika secināts, ka:

1. Mācību snieguma vidējais vērtējums ikdienas mācībās salīdzinot 2022./2023.m.g. 1. semestrī ar 2. semestri ir samazinājies no 6,68 uz 6,65 balli. 2. semestris ir garāks un skolēni uz pavasari kļūst nemotivētāki.
2. Nepietiekamo vērtējumu skaits ir samazinājies no 8,2% izglītojamo uz 3,4% un līdz ar to ir palielinājies pietiekamu vērtējumu skaits un optimālu vērtējumu skaits.

Izglītības iestādes vadītājs

|  |  |  |
| --- | --- | --- |
| (paraksts) |  | Vija STIEBRIŅA |